8b7a15d0c96ad9f2d57f4a17eb96fdd1

Kære brevkasse.

Jeg skriver simpelthen til jer, fordi min pik er skæv.

Det har været sådan i meget lang tid. Faktisk kan jeg slet ikke huske et tidspunkt hvor den ikke har været skæv. Den er skæv på den måde, at den læner/drejer sig til venstre side. Det gælder både når den er stiv og slap. Det er slet ikke noget voldsomt, men det er helt sikkert noget man lægger mærke til. Jeg ville beskrive det som en "ikke alt for skæv banan" hvis det giver mening.

Jeg har spekuleret om, at det er måske fordi jeg onanerer, at den er skæv. Jeg onanere kun med højre hånd, og når jeg tager fat om min pik med højre hånd, kan jeg se at det passer ret fint med hvordan den er skæv. Det ser umiddelbart ud som om at det er grunden til det, men kan det virkelig være?

Jeg har kigget på internettet efter andre med samme problem, men kan ikke finde nogen.

Kan en skæv pik virkelig være en bivirkning af onanering? Hvis ikke, hvad kan årsagen så være, og hvordan kan jeg evt "rette den ud"?

Håber det giver mening (:

mvh.

 
Skæv pik
========


ungzone.dk
2021.04

 Hej

Nu er jeg ikke ekspert hvad angår mænds anatomi, men så vidt jeg ved, er det meget normalt, at den er lidt skæv, og jeg forestiller mig, at det er tilfældigt, om den vender mest til højre eller venstre.   
Hvad årsagen er, kan jeg desværre ikke svare dig på, men jeg kan næsten ikke forestille mig, at det kan skyldes at onani og derfor ved jeg heller ikke, om der kan gøres noget for at rette den ud.

Hvis det generer dig rigtig meget, synes jeg, at du skal kontakte din læge, som kan give dig noget fagligt baseret information omkring det. Ellers tror jeg også, at du kan læse mere om det på sexlinien.dk.

Jeg håber, at mit svar er til hjælp - ellers skal du endelig ikke tøve med at skrive igen!

De bedste hilsner Julie :-)

 